Diari Oficial de la Generalitat Valenciana


Sumari del DOGV 7182, del 30-12-2013 (2013/12277)

RESOLUCIÓ de 10 de desembre de 2013, de la Direcció General d'Avaluació Ambiental i Territorial, per la qual s'ordena la publicació d'una declaració d'impacte ambiental del terme municipal de Yátova.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7182

Data del DOGV
:   30-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12530


Data del document
:   10-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Yátova
    * impacte ambiental

RESOLUCIÓ de 10 de desembre de 2013, de la Direcció General d'Avaluació Ambiental i Territorial, per la qual s'ordena la publicació d'una declaració d'impacte ambiental del terme municipal de Yátova.  
 [2013/12931]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hi hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 31/5116 RKQ Yátova.  
  
«Declaració d'impacte ambiental  
Expedient: 31/6734-UEL.  
Títol: pla especial de sòl dotacional de Yátova (València).  
Autoritat substantiva: Ajuntament de Yátova i CTU València.  
Localització: terme municipal de Yátova (València).  
Descripció del projecte   
  
1. Objecte de projecte  
El pla especial de sòl dotacional de Yátova té com a objecte la delimitació d'un àmbit de reserva de sòl dotacional, destinat a albergar usos d'equipament educativocultural. Concretament, possibilitarà la creació d'un sòl que permeta albergar un centre públic de primària que reemplaçaria l'actual col·legi públic de Yátova, en sòl classificat inicialment com a sòl no urbanitzable protegit per àrees d'alta productivitat agrícola.   
El municipi de Yátova disposa de les normes subsidiàries de planejament, aprovades definitivament per la Comissió Territorial d'Urbanisme de 20 de juny de 1989 i publicades en el Butlletí Oficial de la Província de València de 27 de juliol de 1992.   
La creació del sector de sòl urbanitzable, partint de sòl no urbanitzable contigu al sòl urbà, amplia el sòl urbà existent i completa i normalitza la trama urbana que en l'actualitat quedava incompleta i amb una forma accidentada a partir de l'encreuament format pel carrer del Doctor Peset Aleixandre i el carrer Major.   
  
2. Descripció de les característiques més rellevants del projecte  
L'àrea objecte del projecte s'ubica a l'est del nucli urbà. Els terrenys es troben emmarcats a l'oest per la zona contigua de sòl urbà ja desenrotllat (en concret pel carrer del Doctor Peset Aleixandre) que afronta pel nord, amb sòl urbà, i pel sud i l'est, amb sòl no urbanitzable.  
  
Els usos actuals de les parcel·les afectades són agrícoles i no es constata l'existència de qualsevol altre de distint caràcter en els terrenys inclosos en l'àmbit, que estan plantats d'ametlers i oliveres en gran part, i hi ha també parcel·les destinades al cultiu d'hortalisses, així com algunes séquies pròpies d'este tipus d'usos. El sector, està travessat per uns quants camins que quedaran substituïts pels corresponents vials, segons la proposta presentada.  
El Pla General d'Ordenació Urbana de Yátova es troba en tramitació i inclou el sòl objecte d'este pla especial com a urbanitzable, en el qual es preveu la implantació d'esta dotació pública de caràcter educatiu.  
  
L'execució del centre públic de primària comportarà una obra d'urbanització d'una zona verda i d'un vial d'accés a este. La dita obra d'urbanització també és compatible amb el que preveu el pla general en tramitació, i es considera necessària ja que determina la connexió amb les infraestructures existents i futures.  
A continuació es presenta un quadro informatiu del planejament i les condicions de gestió del sector proposat:  
  
Superfícies resultants de l'ordenació proposada  
Sup. total de l'àmbit del pla especial 13.008,00 m²  
Sup. equipament educativocultural (PED) 8.612,00 m²  
Sup. zona verda (PAL) 743,50 m²  
Sup. xarxa viària (PRV) 3.652,50 m²  
Paràmetres d'edificabilitat  
Sup. gestió del sector 13.008 m²  
Edificabilitat bruta 8.455,20 m²t  
Índex d'edificabilitat 0,65 m²t/m²  
Edificabilitat neta màxima 0,981792 m²t/m²  
Ocupació màxima 70 %  
Nombre màxim de plantes 3  
Alçària màxima de cornisa 11 metres  
Sup. mínima de parcel·la 8.000 m²  
Usos globals i incompatibles  
Ús dominant Educativocultural  
Usos compatibles Vivenda: ús exclusiu personal encarregat del manteniment i la vigilància de les instal·lacions  
Usos prohibits Els altres la compatibilitat dels quals no es declara expressament  
Tipologia edificatòria Edificació aïllada sobre parcel·la / lliure  
  
  
  
3. Alternatives  
L'estudi d'impacte ambiental presentat no fa una anàlisi de les possibles alternatives comparant amb l'alternativa 0. El promotor justifica l'emplaçament de l'actuació pel baix valor ecològic, l'escassa rellevància ambiental dels terrenys i la poca rendibilitat que s'obté actualment amb el cultiu dels fruiters i les hortalisses.   
  
Tramitació administrativa  
1. Admissió a tràmit  
El Servici Territorial d'Ordenació del Territori de la Direcció Territorial de València va remetre a este servici, en data 5 de febrer de 2009, documentació relativa al pla especial de sòl dotacional de Yátova (València), i es va incoar l'expedient número 31/6605-TFF del Servici d'Avaluació Ambiental Estratègica.  
2. Informació pública  
L'estudi d'impacte ambiental, junt amb la resta de documentació tècnica i d'ordenació de la proposta de Pla Especial de Sòl Dotacional de Yátova (València), es van exposar al públic, segons anuncis publicats en el DOGV número 5.836, de data 27 d'agost de 2008, així com en el periòdic Levante-EMV de data 28 d'agost de 2008, segons consta en el certificat emés pel secretari de l'Ajuntament de Yátova de data 30 de setembre de 2008.  
Sol·licitud d'informes sectorials  
En l'expedient consten els informes següents sol·licitats durant la seua tramitació:  
1. Informe de la Confederació Hidrogràfica del Xúquer (d'ara en avant CHJ), de data 30 d'abril de 2009, sobre el pla especial de sòl dotacional Yátova (València), que informa del següent:   
No hi ha afecció a domini públic hidràulic ni a zones de protecció de llits de riu.  
La zona on s'ubica l'actuació no presenta risc d'inundació, segons el Patricova.  
Atés que l'actuació consistix en la construcció d'un futur centre públic de primària que, segons la informació assenyalada en la memòria informativa del projecte tècnic, ?... reemplaçaria l'actual col·legi públic de Yátova?, la CHJ entén que esta actuació no comportarà un increment en la demanda de recursos hídrics. L'origen de l'abastiment serà la mateixa xarxa municipal de subministrament d'aigua.  
  
Per tot això, la CHJ emet informe favorable del pla especial de sòl dotacional de Yátova, als efectes previstos en l'article 25.4 del Text Refós de la Llei d'Aigües i en l'article 19.2 de la Llei 4/2004, d'Ordenació del Territori i Protecció del Paisatge.   
  
Afeccions legals ambientals  
1. Espais naturals protegits  
No afecta cap espai natural protegit  
2. Inventari forestal de la Comunitat Valenciana   
No hi ha cap terreny classificat com a sòl forestal, registrat per l'inventari forestal de la Comunitat Valenciana, dins de l'àmbit del sector proposat.  
3. Rambles i llits de riu  
Dins de l'àmbit del sector no circula cap barranc o llit de riu que puga resultar afectat per l'actuació. Només destacar la presència d'unes quantes séquies utilitzades per a reg i de desaigüe a les parcel·les agrícoles.  
4. Patricova  
D'acord amb el Patricova i consultada la seua cartografia, en el sector objecte d'estudi no hi ha cap zona classificada com a zona de risc d'inundació.  
5. Disponibilitat de recursos hídrics, residus urbans i aigües residuals  
  
Respecte a la disponibilitat de recursos hídrics: consta en l'expedient que es complementa amb l'informe favorable de la Confederació Hidrogràfica del Xúquer en relació amb e pla especial de sòl dotacional de Yátova, als efectes previstos en l'article 25.4 del Text Refós de la Llei d'Aigües i en l'article 19.2 de la Llei 4/2004, d'Ordenació del Territori i Protecció del Paisatge. Atés que l'actuació consistix en la construcció d'un futur centre públic de primària que reemplaça l'actual col·legi públic de Yátova, la present actuació no comportarà un increment en la demanda dels recursos hídrics. L'origen de l'abastiment serà la mateixa xarxa municipal de subministrament d'aigua.   
  
Pel que fa a la gestió de les aigües residuals: en la documentació presentada no s'inclou el certificat de l'EPSAR, encarregada del sanejament i la depuració de les aigües residuals generades a Yátova. La depuració de les aigües residuals per mitjà de la connexió a la xarxa de sanejament municipal està prevista en el projecte. No obstant això, al tractar-se d'un ús dotacional educatiu, on no es preveu un increment de la població resident ni estacional que produïsca un augment en la gestió, no s'estima un major volum d'aigües residuals.  
Respecte a la gestió dels residus sòlids urbans (RSU): la documentació presentada no té el certificat de l'empresa encarregada de l'arreplega i la gestió dels RSU generats per l'actuació. No obstant això, atesa la naturalesa de l'activitat futura, en la qual no es preveu un augment de la població que implica l'augment dels RSU generats, no presenta cap inconvenient per als servicis d'arreplega del municipi. El promotor haurà d'assegurar la presència dels contenidors per a l'arreplega dels distints residus que l'activitat dotacional generarà, i haurà de centrar la seua atenció en el control de la gestió dels residus que es generaran en la fase d'execució del projecte.  
  
6. Jaciments arqueològics  
En la documentació aportada no es presenta l'informe favorable als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià, relatiu a l'estudi d'impacte ambiental del pla especial de sòl dotacional de Yátova (València).  
  
  
7. Infraestructures de transport  
L'actuació no afecta cap domini públic de cap carretera o infraestructura ferroviària.  
  
8. Medi socioeconòmic  
L'EsIA identifica i valora els possibles impactes ambientals que puguen derivar-se de l'actuació proposada, que són considerats globalment com un impacte positiu i permanent. El desenrotllament del projecte incidirà de forma positiva sobre el medi socioeconòmic del municipi permetent disposar de terrenys per a ús educatiu, zona verda i vials d'accés, i s'incrementarà, al seu torn, el patrimoni municipal de sòl, i la conseqüència d'això serà la generació de llocs de treball i riquesa econòmica.  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, després de la resolució administrativa prèvia que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament, annex I, apartat 8.g del Decret 162/1990, de 15 d'octubre.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, modificat pel Decret 32/2006, de 10 de març, del Consell de la Generalitat; en la Llei 2/1989, de 3 de març, de la Generalitat Valenciana, i en les altres disposicions que hi siguen aplicables.  
3. L'article 16.2. m del Decret 131/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació de l'impacte ambiental.  
Per tot l'anterior, i fent ús de les facultats que tinc legalment atribuïdes, emet la declaració d'impacte ambiental següent:  
  
Primer   
Estimar acceptable, als efectes ambientals i sense perjuí de l'obtenció prèvia de les autoritzacions sectorials que hi siguen aplicables, el Pla Especial de Sòl Dotacional de Yátova (València), sempre que este s'adeqüe al que establix la documentació presentada i al compliment dels condicionants exposats en el punt segon d'esta declaració.  
  
  
Segon  
1. Prèviament a l'aprovació definitiva:   
S'haurà d'aportar l'informe definitiu emés per la Direcció General de Patrimoni Valencià en compliment de l'article 11 de la Llei 4/1998, d'11 de juny, del Patrimoni Cultural Valencià. En el cas que el dit informe resultara desfavorable, així haurà d'entendre's també la present declaració d'impacte ambiental.  
2. Durant la fase d'execució del projecte, les principals mesures correctores es basaran en el control de la contaminació sobre el medi físic i de l'impacte derivat de l'execució d'este, i s'aplicaran totes i cada una de les mesures proposades que no entren en contradicció amb esta declaració d'impacte ambiental. Les mesures correctores es completaran en els aspectes següents:  
Els residus existents en la parcel·la hauran de ser retirats i gestionats d'acord amb la seua tipologia abans de la concessió de la llicència municipal d'obres a l'empresa urbanitzadora.  
L'Ajuntament exigirà a l'agent urbanitzador, després de la realització de les obres, els certificats de recepció de residus sòlids inerts per part d'abocadors o empreses autoritzades per a la gestió d'este tipus de residus.  
Durant la fase d'execució, s'haurà de definir l'àrea on quedarà aparcada temporalment la maquinària d'obra indicant-hi, si és el cas, el lloc on es duran a terme les labors de neteja i manteniment d'esta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per un taller o gestor de residus tòxics i perillosos, degudament autoritzat.  
Durant la fase d'execució, s'haurà de preveure i identificar una zona per a l'arreplega dels materials a emprar en les obres d'urbanització i edificació, i s'evitarà l'ocupació dels terrenys contigus.  
  
Tercer  
Es notifica a les parts interessades que contra esta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
La present declaració d'impacte ambiental es publicarà en el Diari Oficial de la Comunitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, del Consell de la Generalitat.  
  
  
València, 17 de setembre de 2009.- La directora general de Gestió del Medi Natural: M.ª Ángeles Centeno Centeno.»  
  
València, 10 de desembre de 2013.- El director general d'Avaluació Ambiental i Territorial: Juan Giner Corell.